**Tillögur Sambands sveitarfélaga á Suðurnesjum að áhersluverkefnum 2017**

|  |  |
| --- | --- |
| **Verkefni 1** | **Innviðagreining** |
| Markmið (1-2 setningar) | *Markmið innviðagreiningu er að kortleggja innviði á Suðurnesjum.* |
| Stutt verkefnalýsing (útdráttur úr verkefnalýsingu) | Tölvuverð fjölgun íbúa á Suðurnesjum undanfarin ár eykur nauðsyn þess að innviðir á Suðurnesjum verði kortlagðir. Einnig verður greiningin unnin útfrá áætlaðri þörf atvinnulífs á svæðinu. Unnin verður sviðsmyndagreining sem miðar að því að skoða verkefni sveitarfélaganna samfara þessari aukningu og hvernig þau geta tekist á við þau, bæði sem einstök sveitarfélög eða sameinuð. Settir verða upp teljarar á völdum áfangastöðum á Reykjanesi. |
| Framkvæmdaaðili | Samband sveitarfélaga á Suðurnesjum og Heklan atvinnuþróunarfélag Suðurnesja. |
| Samstarfsaðilar | Sveitarfélög á Suðurnesjum, Kadeco, ISAVIA |
| Tengsl við sóknaráætlun 2015-2019 | Í kaflanum „Stefna og megináherslur“ segir m.a.:   * Fyrirtæki, stofnanir og sveitarfélögin á svæðinu þurfa að snúa bökum saman í kynningu svæðisins. Dæmi um þætti sem betur þarf að koma á framfæri er fjölbreytt atvinnulíf, góð tækifæri til menntunar, öflugir innviðir íþrótta og menningar og nálægð við náttúruna (sbr. Svæðisskipulag Suðurnesja 2008-2024). * Suðurnesin þurfa að skerpa á kostum svæðisins sem fjölskylduvænu samfélagi. * Hátt hlutfall yngri íbúa á svæðinu setur þrýsting á sveitarfélögin að þau séu í stakk búin til að hlúa að og halda yngri kynslóðinni á svæðinu. * Aukning ferðamanna til landsins skapar gífurlega möguleika í atvinnumálum svæðisins. Nýta þarf þau tækifæri sem ferðaþjónustan skapar á svæðinu, t.d. vegna nálægðar við höfuðborgina, Bláa lónið, Keflavíkurflugvöll og einstakar náttúruperlur a Suðurnesjum (sbr. Svæðisskipulag Suðurnesja 2008-2024). |
| Árangursmælikvarðar | Fjöldi íbúa á svæðinu borinn saman milli ára.  Aldurssamsetning íbúa borin saman milli ára.  Ánægja íbúa með búsetu og þjónustu borin saman milli ára.  Fjöldi fyrirtækja borinn saman milli ára. |
| Lokafurð | Innviðagreining um Suðurnes unnin heildstætt. |
| Tímarammi | 01.01.-31.12.2017 |
| Heildarkostnaður | Kr. 11.500.000,- (vinnuframlag sveitarfélaga 1,5 mkr.) |
| Framlag úr sóknaráætlun 2017 | Kr. 10.000.000,-  Bifreiðatalningar á Reykjanesi: 2.000.000 kr.  Sviðsmyndagreining: 2.500.000 kr.  Skýrsla um innviði: 2.500.000 kr.  Kaup á gögnum vegna innviðagreiningar: 2.500.000 kr.  Ófyrirséð: 500.000 kr.  **Samtals: 10.000.000 kr.** |
| **Verkefni 2** | **Fjarnám í hjúkrunarfræði** |
| Markmið (1-2 setningar) | *Markmiðið er að nemendur búsettir á Suðurnesjum hafi tækifæri til að stunda háskólanám í heimabyggð. Markmiðið er að nemendur geti hafið nám og klárað það og þannig stuðlað að hærra menntunarstigi og að auka framboð einstaklinga með þessa menntun á svæðinu.* |
| Stutt verkefnalýsing (útdráttur úr verkefnalýsingu) | Hjá MSS stunda 15 einstaklingar fjarnám í hjúkrunarfræði frá Háskólanum á Akureyri. Þessir einstaklingar eiga allir það sameiginlegt að búa á Suðurnesjum með sínum fjölskyldum og vilja geta gert það áfram. Mikilvægt er fyrir samfélagið að fá útskrifaða hjúkrunarfræðinga en Heilbrigðisstofnun Suðurnesja er mikilvæg stofnun og mikil þörf á að tryggja að menntað og hæft starfsfólk komi til starfa þangað. MSS hefur síðan árið 2000 gefið einstaklingum í þessari stöðu tækifæri til að stunda nám í heimabyggð. Alls stunda 120 einstaklingar fjarnám í gegnum MSS en af þeim eru 15 einstaklingar sem eru í hjúkrunarfræði. Áætluð útskrift hjá þeim er 2019.  Mikilvægt er að bjóða nemendum aðstöðu til að stunda háskólanám sitt. Það inniheldur að geta stundað þá tíma í fjarfundabúnaði sem þörf er á, að geta haft aðstöðu til að stunda heimanám og vinna saman í hópum og að geta tekið þau próf sem þau þurfa.  Verkefnið er hluti af áhersluverkefni í menntamálum og snýr a því að hækka menntunarstig á Suðurnesjum sem og bregðast við þörfum samfélagins á Suðurnesjum um fleiri útskrifaða hjúkrunarfræðinga.  Fjarnám í hjúkrunarfræðum krefst þess að kennslustofa sé föst, búnaður fyrir hendi og að ábyrgur aðili geti aðstoða nemendur. Ekki átti að taka inn nýja nemendur í fjarnám í hjúkrunarfræðum á Suðurnesjum nema til kæmi að verkefnið yrði styrkt. |
| Framkvæmdaaðili | Miðstöð símenntunar á Suðurnesjum |
| Samstarfsaðilar |  |
| Tengsl við sóknaráætlun 2015-2019 | Fjölbreytt framboð menntunar þarf að vera til staðar fyrir alla aldurshópa ekki hvað síst til að skapa umgjörð um eflingar fullorðinsfræðslu. |
| Árangursmælikvarðar | Fjöldi útskrifaðra hjúkrunarfræðinga 2019 |
| Lokafurð | Útskrifaðir hjúkrunarfræðingar 2019 |
| Tímarammi | 2017-2019 |
| Heildarkostnaður | Kr. 4.000.000,- |
| Framlag úr sóknaráætlun 2017 | Kr. 4.000.000,- |

|  |  |
| --- | --- |
| **Verkefni 3** | **Minnka brottfall úr námi og bjóða upp á menntun í takt við atvinnulífið á svæðinu.** |
| Markmið (1-2 setningar) | *Minnka brottfall úr námi og hækka menntunarstig á Suðurnesjum.*  *Auka tengsl nemenda við atvinnulífið á svæðinu og undirbúa þá fyrir störf sem standa til boða á Suðurnesjum. Draga úr atvinnuleysi til lengri tíma.* |
| Stutt verkefnalýsing (útdráttur úr verkefnalýsingu) | * Auka eftirfylgni með þeim börnum sem klára grunnskóla til þess fleiri sæki sér framhaldsmenntun * Úttekt á námsframboði á Suðurnesjum verður borin saman við starfagreiningu * Menntun efld í tengslum við atvinnulífið á svæðinu * Nemendur verði undirbúnir fyrir þau störf sem þeim standa til boða á Suðurnesjum. * Verkefnið er framhaldsverkefni frá fyrra ári. |
| Framkvæmdaaðili | Þekkingarsetur Suðurnesja |
| Samstarfsaðilar | Fræðsluskrifstofur sveitarfélaganna, SSS, atvinnulífið og menntastofnanir á svæðinu. |
| Tengsl við sóknaráætlun 2015-2019 | Í kaflanum „Stefna og megináherslur“ segir m.a.:   * Dregið hefur úr brottfalli nemenda á svæðinu og er nauðsynlegt að halda áfram á þeirri vegferð. * Vinna þarf áfram að bættum námsárangri nemenda í skólum á Suðurnesjum. * Auka þarf framboð á störfum fyrir háskólamenntaða á Suðurnesjum. * Efla þarf samband atvinnulífs og skóla til að auka skilning nemenda á gildi menntunar fyrir þá og ekki síður til framþróunar í atvinnulífi (sbr. Svæðisskipulag Suðurnesja 2008-2024). * Hafa öfluga náms og starfsfræðslu þar sem námsframboð og atvinnumöguleikar á svæðinu eru kynntir fyrir yngri íbúum * Auka þarf framboð menntunar í ferðaþjónustutengdum greinum á svæðinu. * Fjölbreytt framboð menntunar þarf að vera til staðar fyrir alla aldurshópa ekki hvað síst til að skapa umgjörð til eflingar fullorðinsfræðslu. |
| Árangursmælikvarðar | * Samanburður á fjölda nemenda milli ára * Menntunarstig á Suðurnesjum borið saman við landsmeðaltal * Úttekt á námsframboði á Suðurnesjum borin saman við starfagreiningu * Atvinnuleysistölur bornar saman milli ára |
| Lokafurð | Skýrsla um brottfall úr námi á Suðurnesjum og skýrsla um stöðu nemenda á Suðurnesjum og samvinnu skóla og atvinnulífs á svæðinu |
| Tímarammi | 2015-2019 |
| Heildarkostnaður | Kr. 2.600.000,- |
| Framlag úr sóknaráætlun 2017 | Kr. 2.600.000,- |

|  |  |
| --- | --- |
| **Verkefni 4** | **Sameiginleg ímyndar og markaðsáætlun fyrir Suðurnes** |
| Markmið (1-2 setningar) | *Vinna sameiginlega markaðsáætlun fyrir svæðið og sameina Suðurnes undir einu slagorði* |
| Stutt verkefnalýsing (útdráttur úr verkefnalýsingu) | * Skýra þarf ímynd Suðurnesja og vinna að sameiginlegu markaðsefni, s.s. slagorði. * Mikil þörf er fyrir að kynna hvað Suðurnesin hafa að bjóða. Náttúra, nýsköpun, menntun, mannlíf, sjávarútveg, gæðavottanir og sjálfbærni er meðal styrkleika Suðurnesja en nauðsynlegt er að koma þessum þáttum á framfæri bæði til íbúa og annarra gesta, innlendra sem erlendra. * Aukinn slagkraftur verður settur í markaðssetningu Suðurnesja. * Talning á völdum ferðamannastöðum á Suðurnesjum. * Verkefnið er framhaldsverkefni frá fyrra ári. |
| Framkvæmdaaðili | Samband sveitarfélaga á Suðurnesjum/ Heklan atvinnuþróunarfélag Suðurnesja |
| Samstarfsaðilar | Markaðsstofa Reykjaness, Sveitarfélögin á Suðurnesjum, fyrirtæki í ferðaþjónustu og Reykjanes Geopark, sjávarútvegur, mennta- og menningarstofnanir, atvinnuþróunarfélög, Auðlindagarður |
| Tengsl við sóknaráætlun 2015-2019 | Í kaflanum „Stefna og megináherslur“ segir m.a.:   * Framundan er að efla alla kynningu á Suðurnesjum og þeim fjölmörgu tækifærum sem svæðið býður upp á. Sú kynning þarf að vera bæði innávið fyrir íbúa og ekki síður út á við gagnvart landsmönnum og erlendum gestum (sbr. Svæðisskipulag Suðurnesja 2008-2024). * Mikilvægt er að sveitarfélögin á Suðurnesjum vinni saman að ímyndarsköpun svæðisins til að nýta þannig slagkraft heildarinnar (sbr. Svæðisskipulag Suðurnesja 2008-2024). * Fyrirtæki, stofnanir og sveitarfélögin á svæðinu þurfa að snúa bökum saman í kynningu svæðisins. Dæmi um þætti sem betur þarf að koma á framfæri er fjölbreytt atvinnulíf, góð tækifæri til menntunar, öflugir innviðir íþrótta og menningar og nálægð við náttúruna (sbr. Svæðisskipulag Suðurnesja 2008-2024). |
| Árangursmælikvarðar | * Skilgreining á ímynd Suðurnesja * Viðhorfskannanir þar sem viðhorf Íslendinga til Suðurnesja er mælt * Gerð markaðsáætlunar fyrir landshlutann * Útgáfa kynningaefnis * Sameiginlegt slagorð |
| Lokafurð | Sameiginleg markaðsætlun fyrir Suðurnes og skýrsla um hvernig markaðsáætluninni verður fylgt eftir |
| Tímarammi | 2015-2019 |
| Heildarkostnaður | Kr. 15.000.000,- |
| Framlag úr sóknaráætlun 2017 | Kr. 14.000.000,- |

|  |  |
| --- | --- |
| **Verkefni 5** | **Skráning og uppfærsla á menningarviðburðum á dagatal** |
| Markmið (1-2 setningar) | *Skrá inn upplýsingar á einum stað um menningarviðburði á Suðurnesjum.* |
| Stutt verkefnalýsing (útdráttur úr verkefnalýsingu) | Menningarlíf á Suðurnesjum er blómlegt og mikilvægt fyrir búsetu. Svæðið er þekkt fyrir tónlistararfleið sína auk áhugaverðar sögu sem tengist sjósókn og náttúru. Ýmsar menningarhátíðir eru haldnar í sveitarfélögunum á Suðurnesjum sem og samstarfs verkefni á sveitarfélaga á Suðurnesjum, t.d. Safnahelgi og List án landamæra.  Áríðandi er að koma þessum upplýsingum inn á einum stað á veraldarvefnum þar sem gott aðgengi er fyrir almenning. Verkefni felst í því að halda utan um og skrá inn upplýsingar á Suðurnesjum. Vonir standa til þess að verkefnið nái að lifa áfram og þetta ár verði notað til þess að lagafæra skráningarkerfið, handleiðslu og vekja áhuga á möguleikum haghafa til að nota sér þetta tæki sér að kostnaðarlausu.  Vonir standa til þess að strax á næsta ári sjái notendur ávinning í því að nota kerfið og hafi öðlast reynslu og færni til að senda viðburði inn til skráninga. Verður það gert á stöðluðu formi en starfsmenn Markaðsstofu Reykjanes í samstarfi við Upplýsingarmiðstöðvar sjá um að skrá inn menningarviðburði á dagatal sem vistað verði miðlægt hjá Markaðsstofu Reykjanes. |
| Framkvæmdaaðili | Hljómahöll/Rokksafn |
| Samstarfsaðilar | Markaðsstofa Reykjanes, sveitarfélögin á Suðurnesjum, Tónlistaskólar á Suðurnesjum, kirkjur, menningarfélög sem og allir aðrir sem vilja koma upplýsingum um menningarviðburði á framfæri. |
| Tengsl við sóknaráætlun 2015-2019 | Í kaflanum „Stefna og megináherslur“ segir m.a.:   * Á Suðurnesjum er hefð fyrir öflugu tónlistarlífi og er mikilvægt að hlúa að nýliðun í tónlistasköpun. * Í menningarmálum hefur samstarf aukist innan svæðisins og veruleg tækifæri felast í bættum brag Suðurnesja með aukinni áherslu á menningu. * Með því að tengja ferðaþjónustu og menningu má örva og styrkja báða þessa þætti á svæðinu. |
| Árangursmælikvarðar | Fjöldi skráðra menningarviðburða. |
| Lokafurð | Virkur vefur þar sem menningarviðburðir eru skráðir inn. |
| Tímarammi | 01.01.2017-31.12.2017 |
| Heildarkostnaður | Kr. 2.000.000,- |
| Framlag úr sóknaráætlun 2017 | Kr. 2.000.000,- |

|  |  |
| --- | --- |
| **Verkefni 6** | **Framleiðsla á fræðsluefni** |
| Markmið (1-2 setningar) | *Útbúa fræðsluefni fyrir starfsfólk fyrirtækja.* |
| Stutt verkefnalýsing (útdráttur úr verkefnalýsingu) | Markmiðið er sem sagt að útbúa fræðsluefni fyrir starfsfólk fyrirtækja sem er mjög upptekið og hefur ekki tíma til að sækja námskeið, nú eða þá að kveikja áhuga þeirra.  Myndböndin ættu líka að henta þeim sem ekki þekkja svæðið og eru nýkomin til starfa. Starfsfólkið getur þá horft á þessi örmyndbönd í tölvunni eða símanum. Hvert myndband er 1-2 mín. á lengd.  Á heimasíðunni væri síðan boðið upp á krossapróf upp úr myndböndunum. Fyrirtæki sem vilja vera Geopark fyrirtæki geta t.d. vísað starfsfólkinu sínu á þessa síðu. Þar getur starfsfólk bætt við sig þekkingu þegar tækifæri gefst til á vinnutíma. |
| Framkvæmdaaðili | Reykjanes Geopark |
| Samstarfsaðilar | Markaðsstofa Reykjanes og Keilir.. |
| Tengsl við sóknaráætlun 2015-2019 | kaflanum „Stefna og megináherslur“ segir m.a.:   * Framundan er að efla alla kynningu á Suðurnesjum og þeim fjölmörgu tækifærum sem svæðið býður upp á. Sú kynning þarf að vera bæði innávið fyrir íbúa og ekki síður út á við gagnvart landsmönnum og erlendum gestum (sbr. Svæðisskipulag Suðurnesja 2008-2024). * Mikilvægt er að sveitarfélögin á Suðurnesjum vinni saman að ímyndarsköpun svæðisins til að nýta þannig slagkraft heildarinnar (sbr. Svæðisskipulag Suðurnesja 2008-2024). * Fyrirtæki, stofnanir og sveitarfélögin á svæðinu þurfa að snúa bökum saman í kynningu svæðisins. Dæmi um þætti sem betur þarf að koma á framfæri er fjölbreytt atvinnulíf, góð tækifæri til menntunar, öflugir innviðir íþrótta og menningar og nálægð við náttúruna (sbr. Svæðisskipulag Suðurnesja 2008-2024). |
| Árangursmælikvarðar | Fjöldi þeirra sem taka krossapróf. |
| Lokafurð | Virkur vefur þar sem myndbönd eru aðgengileg fyrir alla. |
| Tímarammi | 01.09.2017-31.08.2018 |
| Heildarkostnaður | Kr. 3.417.557,- |
| Framlag úr sóknaráætlun 2017 | Kr. 3.417.557,- |